钦定古今图书集成/历象汇编/乾象典/第065卷 > 《周礼》 > 《春官》
## 钦定古今图书集成/历象汇编/乾象典/第065卷 > 《周礼》 > 《春官》

《保章氏》“以十有二风察天地之和”，

〈订义〉王昭禹曰：“十有二风，风之生于十二辰之位者也。”盖天地六气合以生风，艮为条风，震为明庶风，巽为清明风，离为景风，坤为凉风，兑为阊阖风，干为不周风，坎为广莫风。八风本乎八卦，《传》曰：“舞以行八风。”谓此也。四维之风，兼于其月，故艮为条风，而立春亦曰条风。巽为清明风，而立夏亦曰清明风。坤为凉风，而立秋亦曰“凉风。”干为“不周风”，而立冬亦曰“不周风”，故八风变而言之，又谓十二风也。